Kurt Cobain

Kurt Donald Cobain (b. 20 Şıbat, 1967 - m. 5 Nisane, 1994) yew muzisyeno Amerikan, polo bin ra vokalist u gitaristê gruba Nirvanao solo biyo.

Cobaini, serra 1985 de be Krist Novoselic piya gruba Nirvana nae ra, albumê verêni ê gruba xo be namey Bleach şırketê plaki Sub Pop ra veto, 1989 de. Dıma inan yew sıwendname more kerdo, albumê dıyıni ê grube be namey Nevermindi veto, serra 1991 de album veciyo piyasa. Ê be kılama xo "Smells Like Teen Spirit" (Zey Rohê Cıwani Boe Dana) zaf biy namdari. Nevermindi ra tepeya Nirvana be gruba lideri ê namey cênerasyonê Xi şınasiyao, wıni etiket kerdo u Cobain fekê cênerasyoni name kerdo.

Cobaini be xo biyo nêweş, coka zaf veciyo medya ver u wıni zi merdıman o şaş diyo u gırewto çım ver. Ney zi nêweşiya ey kırışta aver. Nirvana albumê studyoy ê xoyo peyên In Utero 1993 de veto.

Cobaini rocanê cıwiyayışê xoyê peyênan de ilacê xırabıni gırewti, ilacê ke merdımi helêsnenê, ey be inan xo têvıznao u qeremnao. Tarixê Nisan 8, 1994 de merdıman Cobaini odey keyey xo de diyo ke o merdo. Gorey vatışo resmi ey be xo xo kışto, dao pıra serey xo. Albumê Nirvana o taw dınya sero pancas milyon ra vêşer rotê.

Kategoriye:Muzisyenê Amerikani
Kategoriye:Nirvana